stanford-oval/wikipedia huggingface dataset:
Washingtonin piirikunta (Oregon)

Washingtonin piirikunta (engl. Washington County) on Yhdysvaltojen Oregonin osavaltiossa sijaitseva piirikunta. Sen väkiluku oli 601 592 vuonna 2019. Piirikunnan hallintokeskus on Hillsboron kaupunki. Piirikunta on perustettu 5. heinäkuuta 1843.
Aiheesta muualla

Kuvia tai muita tiedostoja aiheesta Washingtonin piirikunta (Oregon) Wikimedia Commonsissa
Vänninmäki

Vänninmäki on kylä Sonkajärven kunnassa Pohjois-Savossa.
Kylässä toimii nuorisoseura, jonka salibandyjoukkue voitti Savon Sanomat -turnauksen 2011. Seura sai Kotiseutuliitolta 4 000 euron avustuksen seurantalon kunnostamiseen vuonna 2014.
Vänninmäen kylätoimikunta on jäsenenä Pohjois-Savon Kylät ry:ssä. Kylässä toimii myös Vänninmäen Erämiehet ry ja Vänninmäen maa- ja kotitalousseura ry.
Reserviläisjärjestöt järjestivät Vänninkylässä toukokuussa 2014 ”Vänninmäen vyörytykseksi” kutsutun Sandelsjotos-maanpuolustustapahtuman.
Sonkajärven kansalaisopistolla on toimintaa Vänninmäen koululla.
Vänninmäeltä lähtöisin olevia henkilöitä ovat muun muassa maastohiihtäjä Kalle Eskelinen, keskustapuolueen poliitikko ja kunnallisneuvos Tahvo Rönkkö, Mannerheim-ristin ritari Ville Väisänen, toimittaja, juontaja ja savontaja Olavi Rytkönen sekä muusikko Jaakko Kauppinen.
Kirjallisuutta

Rönkkö, Viljo: Vänninmäen kyläkirja, Vänninmäen kylätoimikunta, 1990.
↑  Vänninmäen kyläkirja, Kansalliskirjasto. Viitattu 4.12.2023.
Vladimir Maslatšenko

| 0 | 1 | 2 |
| --- | --- | --- |

Henkilötiedot
Koko nimi: Vladimir Nikitovitš Maslatšenko
Syntymäaika: 5. maaliskuuta 1936
Syntymäpaikka: Vasylkivka, Ukrainan SNT, Neuvostoliitto
Kuolinaika: 28. marraskuuta 2010 (74 vuotta)
Kuolinpaikka: Moskova, Venäjä
Pelipaikka: Maalivahti
Seurat
| Vuodet | Seura | O (M) |
| 1953–1956 1957–1962 1962–1968 | Metallurg Dnipropetrovsk Lokomotiv Moskova Spartak Moskova |  |
Maajoukkue
| 1960–1962 | Neuvostoliitto | 8 (0) |
Vladimir Nikitovitš Maslatšenko (ven. Владимир Никитович Маслаченко, ukr. Володимир Микитович Маслаченко; 5. maaliskuuta 1936 Vasylkivka – 28. marraskuuta 2010 Moskova) oli neuvostoliittolainen jalkapallomaalivahti ja televisiokommentaattori.
Maslatšenko pelasi urallaan Metallurg Dnipropetrovskissa, Lokomotiv Moskovassa ja Spartak Moskovassa. Hän voitti Neuvostoliiton mestaruuden 1962 sekä cupin 1957, 1963 ja 1965. Maslatšenko valittiin Neuvostoliiton parhaaksi maalivahdiksi vuonna 1961.
Maslatšenko oli mukana 1958 ja 1962 MM-kilpailuissa sekä 1960 EM-kilpailuissa, jotka Neuvostoliitto voitti. Hän oli turnauksissa Lev Jašinin varamaalivahti eikä päässyt pelaamaan yhtään ottelua. Kaikkiaan Maslatšenko esiintyi kahdeksassa maaottelussa vuosina 1960–1962.
Pelaajauran jälkeen Maslatšenko valmensi hetken, minkä jälkeen hän ryhtyi televisiokommentaattoriksi.
Maslatšenko sai sydänkohtauksen 18. marraskuuta 2010 ja kuoli sairaalassa 28. marraskuuta.
Washingtonin piirikunta (Vermont)

Washingtonin piirikunta (engl. Washington County) on Yhdysvaltojen Vermontin osavaltiossa sijaitseva piirikunta. Sen väkiluku oli 58 409 vuonna 2019. Piirikunnan hallintokeskus on osavaltion pääkaupunki Montpelier. Piirikunta perustettiin vuonna 1811.
Aiheesta muualla

Kuvia tai muita tiedostoja aiheesta Washingtonin piirikunta (Vermont) Wikimedia Commonsissa
Väestötietojärjestelmä

Väestötietojärjestelmä (lyh. VTJ, ruots. befolkningsdatasystemet) on valtakunnallinen keskusrekisteri, jota ylläpidetään tietokantapohjaisena ATK-rekisterinä. Se on väestörekisteri, joka sisältää perustiedot Suomen kansalaisista ja Suomessa vakinaisesti asuvista ulkomaalaisista. Järjestelmässä on tietoja myös rakennuksista, rakennushankkeista ja huoneistoista sekä kiinteistö- ja toimitilatietoja. Tiedoista tuotetaan myös kansalaisvarmenne.
Väestötietojärjestelmää ylläpitävät Digi- ja väestötietovirasto sekä osa kunnista. Tietojen rekisteröinti perustuu kansalaisten ja viranomaisten lakisääteisiin ilmoituksiin.
Tietoja hyödynnetään koko yhteiskunnan tietohuollossa, esimerkiksi julkishallinnossa, vaalien järjestämisessä, verotuksessa, oikeushallinnossa sekä tutkimuksessa ja tilastoinnissa.
Väestötietojärjestelmään rekisteröidään henkilöiden ja rakennusten yksilöintiä koskevat perustiedot. Henkilöistä talletetaan rekisteriin
etunimet
puhuttelunimi
sukunimet
henkilötunnus
osoitetiedot
kansalaisuus
äidinkieli
perhesuhdetiedot
syntymä- ja kuolintiedot.
Verohallinto saa tallettaa väestötietojärjestelmään ulkomaan kansalaisesta myös tällä mahdollisesti olevan ulkomaisen henkilönumeron eli ns. veronumeron.
Rakennuksista rekisteröidään
sijainti
omistaja
pinta-ala
varusteet
liittymät verkostoihin
käyttötarkoitus
rakentamisvuosi.
Historia

Väestötietoja on rekisteröity Suomessa 1530-luvulta lähtien.
Väestötietojärjestelmän edeltäjä oli väestörekisterijärjestelmä (VRJ). Myös se oli tietokantapohjainen ATK-rekisteri.
Aiheesta muualla

Väestötietojärjestelmän tietosuojaseloste. Digi- ja väestötietovirasto.
Laki väestötietojärjestelmästä ja Digi- ja väestötietoviraston varmennepalveluista (661/2009). Finlex.
Befolkningsdatasystemet hakuteoksessa Uppslagsverket Finland (2012). (ruotsiksi)
Viidakkovekara Juuso elokuvasankarina

| Viidakkovekara Juuso elokuvasankarina> Jungledyret 2 - den store filmhelt |
| --- | --- |

Ohjaaja:   Stefan Fjeldmark  Jørgen Lerdam  Flemming Quist Møller 
Käsikirjoittaja:  Flemming Quist Møller
Tuottaja:  Per Holst
Säveltäjä:  Anders Koppel
Leikkaaja:  Hans Perk
Valmistustiedot
Valmistusmaa:  Tanska, Ruotsi, Norja, Suomi
Tuotantoyhtiö:  Per Holst Filmproduktion
Levittäjä:  TrustNordisk
Ensi-ilta:  1996
Kesto:  73 min.
Alkuperäiskieli:  tanska
Edeltäjä:  Viidakkovekara Juuso
Seuraaja:  Viidakkovekara Juuso (sarja)
Aiheesta muualla
IMDb 
Elonet
AllMovie
Infobox OKNimi-testi OK: 
Viidakkovekara Juuso elokuvasankarina (tansk. Jungledyret Hugo 2 - den store filmhelt) on vuonna 1996 ensi-iltansa saanut tanskalais-ruotsalais-norjalais-suomalainen piirroselokuva. Elokuvan tuotti Per Holst Filmproduktion ja sen ohjasivat Flemming Quist Møller, Jørgen Lerdam ja Stefan Fjeldmark. Elokuva on jatko-osa vuonna 1993 ilmestyneelle Viidakkovekara Juusolle.
Suomessa elokuva sai ensi-iltansa vuonna 1997. Elokuvaa on myös esitetty televisiossa Yle TV1:llä vuosina 1998, 2000 ja 2004.
Juoni

Viidakkovekara Juuso joutuu elokuvantuottajien vangiksi ja hänestä yritetään tehdä filmitähteä. Aluksi Juuso yrittää kaikkensa paetakseen studiolta, mutta tottuu kuitenkin pian filmitähden rooliin, sillä suoriutuessaan hyvin elokuvan kuvauksissa, hänet palkitaan herkuilla. Juuson ystävä Riitta-kettu saapuu yöllä studion pihalle ja yrittää saada Juuson pakenemaan, mutta kun Juuso kertoo tottuneensa filmitähden elämään, Riitta lähtee suuttuneena pois.
Seuraavana päivänä Juuso pakenee studiolta ja lähtee tapaamaan Riittaa. Riitta antaa Juusolle anteeksi, mutta kertoo tälle, että hänen on tehtävä pian itselleen oma pesä, sillä hänen äitinsä pesä on käymässä pieneksi koko pesueelle. Yhdessä he ryhtyvät kaivamaan pesäkoloa, mutta heidän työnsä keskeyttää pian Juuson perässä olevat elokuvantuottajat. Juuso ja Riitta pakenevat paikalta ja piiloutuvat karsinaan.
Hetken päästä Juuso ja Riitta päästävät karsinassa asuvat siat vapaaksi ja pakenevat niiden mukana läheiseen metsään. Metsässä Juuso ja Riitta tekevät Riitalle uuden pesäkolon. Talvi on kuitenkin saapumassa ja sää kylmenemässä, eikä Juuso ole tottunut moiseen. Kun hän harkitsee antautumista elokuvantuottajille, Riitta suuttuu ja lähtee pois.
Pian elokuvantuottajat löytävät Juuson ja aikovat vangita tämän jälleen, mutta poliisit saapuvat paikalle ja pidättävät elokuvaohjaajan. Juuso ja Riitta lähtevät tämän jälkeen pois kaupungista junalla.
Suomenkieliset ääninäyttelijät

| 0 | 1 | 2 |
| --- | --- | --- |
|  Heikki Määttänen  | … |  Viidakkovekara Juuso   |
|  Eppu Nuotio  | … |  Riitta   |
|  Olli Ikonen  | … |  Konrad    |
|  Birthe Wingren  | … |  Censuella, lintuäiti    |
|  Markus Bäckman  | … |  Sika, Rutus    |
|  Tuomo Holopainen  | … |  Amerikkalainen elokuvaohjaaja    |
|  Monna Kamu  | … |  Riitan äiti, Nutsi    |
|  Jukka Voutilainen  | … |  Hubert Mielinkieli, orava   |
|  Timo Turpeinen  | … |  Viidakkovekara Juuso (laulut)     |
|  Tiina Sandelin  | … |  Riitta (laulut)   |
|  Anna ja Anton Nuotio  | … |  Riitan sisarukset   |
Washingtonin piirikunta (Maine)

Washingtonin piirikunta (engl. Washington County) on Yhdysvaltojen Mainen osavaltiossa sijaitseva piirikunta. Sen väkiluku oli 31 379 vuonna 2019. Piirikunnan hallintokeskus on Machiasin kaupunki. Piirikunta on perustettu 25. kesäkuuta 1789 ja on Manner-Yhdysvaltain itäisin piirikunta.
Aiheesta muualla

Kuvia tai muita tiedostoja aiheesta Washingtonin piirikunta (Maine) Wikimedia Commonsissa
Washingtonin piirikunta (Rhode Island)

Piirikunnan kartta.
Washingtonin piirikunta (engl. Washington County) on piirikunta Rhode Islandin osavaltion lounaisosassa, Yhdysvalloissa. Sitä rajaavat piirikunnat Kent, New London, New Yorkin Suffolkin piirikunta ja Newport. Vuoden 2010 väestölaskennassa piirikunnan asukasluku oli 126 979. Sen pinta-ala on 1 458 neliökilometriä, josta vettä on 569 neliökilometriä.
Aiheesta muualla

Kuvia tai muita tiedostoja aiheesta Washingtonin piirikunta (Rhode Island) Wikimedia Commonsissa
Rhode Islandin osavaltio
| --- | --- |
Piirikunnat:   Bristol  Kent  Newport  Providence  Washington 
Kaupungit:   Central Falls  Cranston  East Providence  Newport  Pawtucket  Providence (pääkaupunki)  Warwick  Woonsocket 
Kunnat (town):   Barrington  Bristol  Burrillville  Charlestown  Bowers  Coventry  Cumberland  East Greenwich  Exeter  Foster  Glocester  Hopkinton  Jamestown  Johnston  Lincoln  Little Compton  Middletown  Rhode Island  New Shoreham  North Kingstown  North Providence  North Smithfield  Portsmouth  Richmond  Scituate  Smithfield  South Kingstown  Tiverton  Warren  Westerly  West Greenwich  West Warwick
Wilhelm Stockmann

Wilhelm Heinrich Hermann Stockmann (25. marraskuuta 1868 Helsinki – 23. tammikuuta 1932 Helsinki) oli suomalainen lääkäri.
Wilhelm Stockmannin vanhemmat olivat kauppaneuvos Heinrich Franz Georg Stockmann ja Betty Dorothea Johanna Block. Hän pääsi ylioppilaaksi 1887 Helsingin yksityislyseosta ja valmistui Helsingin yliopistosta filosofian kandidaatiksi ja maisteriksi 1890, lääketieteen kandidaatiksi 1893, lääketieteen lisensiaatiksi 1897 sekä lääketieteen ja kirurugian tohtoriksi 1904.
Stockmann oli 1899–1902 apulaislääkärinä Helsingin yleisen sairaalan dermato-syfilitautiosastossa ja 1904–1908 Helsingin kaupungin tarkastuslääkärinä. Hän oli 1908–1917 Kumtähden (Kumpulan) ihotautisairaalan ylilääkärinä ja toimi samalla myös veneristen tautien vastustamiseksi toimineen terveystoimiston lääkärinä sekä harjoitti yksityispraktiikkaa. Stockmann toimi komiteoiden asiantuntijana, edusti veneerisiin tauteihin liittyneissä kysymyksissä muun muassa Suomen Punaista Ristiä useissa eri kongresseissa ja julkaisi useita tutkimuksia erikoisalaltaan ihotautiopista.
Stockmann oli vuodesta 1923 Suomen Punaisen Ristin keskushallituksen jäsen ja Maitopisarayhdistyksen johtokunnan jäsen tämän yhdistyksen perustamisesta 1904 aina vuoteen 1928, jolloin hänet kutsuttiin yhdistyksen kunniapuheenjohtajaksi. Stockmann toimi lisäksi Suomen lääkärien eläkerahaston puheenjohtajana ja oli Suomen Dermatologiyhdistyksen perustajia ja aluksi yhdistyksen puheenjohtaja. Hän kuului isänsä perustaman Stockmannin johtokuntaan vuodesta 1902 lähtien.
Wilhelm Stockmann oli naimisissa vuodesta 1897 Else von Undritzin kanssa.
Julkaisuja

Über Gummiknoten im Herzfleische bei Erwachsenen, Helsingin yliopiston väitöskirja.  J.F. Bergmann, Wiesbaden 1904
Voltron Force

| Voltron Force |
| --- | --- |

Tyyli:  piirrossarja
Kestoaika:  23 min
Luoja(t):  Todd Garfield
Pääosissa:  Giles Panton Andrew Francis Ashleigh Ball Samuel Vincent Ty Olsson Vincent Tong Doron Bell Jr. Shannon Chan-Kent
Alkuperämaa:   Yhdysvallat
Alkuperäiskieli:  englanti
Verkko:   Nicktoons
Esitetty:  16. kesäkuuta 2011 – 25. huhtikuuta 2012
Tuotantokausia:  1
Jaksoja:  26
Tuotanto
Vastaava(t) tuottaja(t):  Robert Koplar Loris Kramer Lunsford Jason Netter Ted Koplar
Ohjaaja(t):  John Delaney Steven E. Gordon
Käsikirjoittaja(t):  Todd Garfield Jeremy Corray Brandon Sawyer Adam Beechen Daniel Powell Scott Sonneborn Len Uhley Ross Beeley Henry Gilroy Mark Drop Hans Rodionoff
Tuotantoyhtiö(t):  Kickstart Productions Classic Media Eh-Okay Productions World Events Productions
Aiheesta muualla
Virallinen sivusto
IMDb 
Voltron Force on Kickstart Productionsin ja Classic Median tuottama yhdysvaltalainen 26-osainen piirrossarja, jota esitettiin ensi kerran Yhdysvalloissa vuonna 2011. Sarjaa esitettiin Yhdysvalloissa Nicktoonsilla. Sarja on jatkoa alkuperäiselle Voltron: Defender of the Universe animaatiosarjalle. Uuden tunnusmusiikin loi Swizz Beatz.
Juoni

Voltron Force -ryhmä oli hajonnut vuosien jälkeen, kun Ilmavoimien kenraaliluutnantti Wade määräsi Voltron robotin kieltoon. Lance kuitenkin värvää kaksi nuorta kadettia herättääkseen vanhan ryhmänsä takaisin henkiin. Daniel ja Vince saavat tehtäväkseen varastaa Waden rintamerkin, joka sisältää avaimet Voltronin mekaanisiin leijoniin. Vanha ryhmä kokoontuu takaisin Arus-planeetalle, jossa Daniel ja Vince saavat kolmannen kadetin ryhmäänsä Alluran siskon tyttären Larminan. Pian ryhmä saa tietää, että entisen prinssin ja nykyisen kuninkaan Lotorin on herättänyt henkiin Maahox-tiedemies. Lotor yrittää uuden pimeän energian avulla valloittaa maailmankaikkeuden ja tuhota Voltronin lopullisesti.
Hahmot

Komentaja Keith on Voltron Force -ryhmän johtaja, joka vietti aluksi useita vuosia lainsuojattomana ryhmänsä hajottua, etsien samalla mustaa leijonaansa, jonka Wade piilotti. Ryhmän palattua takaisin kasaan hän on otti jälleen vastuun ryhmänjohtajana. Hän ohjaa mustaa leijonaa ja pukeutuu mustaan asuun.
Lance on Voltron Force -ryhmän kakkosmies, joka työskenteli Waden armeijan luutnanttina. Hän johti salaista vastarintaliikettä nimeltä "The Den", jonka tarkoituksena oli tuoda Voltron takaisin toimintaan. Sittemmin hän on toiminut usein uusien kadettien mentorina, erityisesti Danielin. Lance ohjaa punaista leijonaa ja pukeutuu ruskeaan takkiin ja punertavaan asuun.
Kuningatar Allura on Arus-planeetan hallitsijatar, joka toi siskontyttärensä Larminan uutena jäsenenä Voltron Force -ryhmään. Hän uskoo että uudet kadetit ovat Voltronin uusi tulevaisuus. Hän ohjaa sinistä leijonaa ja pukeutuu sinimustaan asuun.
Pidge on Voltron Force -ryhmän aivot. Hän pyrkii jatkuvasti tekemään uusia päivityksiä Voltroniin Vincen avulla, jonka hän on ottanut oppipojakseen. Pidge on myös vapaa-ajallaan noussut galaksin kuuluisaksi DJ:ksi, mutta pitää musiikkiuraansa salassa. Hän on ohjaa vihreää leijonaa ja pukeutuu viheränmustaan asuun.
Hunk on Voltron Force -ryhmän lihakset ja mekaanikko, joka on kiinnostunut myös rock-musiikista. Hän ohjaa keltaista leijonaa ja pukeutuu keltamustaan asuun.
Daniel on nuori ja villi kadetti, joka on synnynnäinen johtaja. Hän pitää vauhdista ja haluaa mieluummin kuluttaa aikaansa toiminnan parissa, kuin opiskella strategiaa. Hänen idolinsa on Keith ja haluaisi jonain päivänä ohjata mustaa leijonaa.
Vince on Danielin luokkakaveri kadettikoulusta. Hän päätyi Voltron Force -ryhmään Lancen myötä ja on sittemmin osoittautunut olevansa Pidgen tavoin nerokas tekniikan parissa. Hän on kaukaista sukua Voltronin luojille.
Allura on Kuningatar Alluran siskontytär, eikä hän mielellään halua toteuttaa tätinsä toiveita suorittaa kuninkaallisia tehtäviä. Allura on taitava kamppailulajeissa ja iso apu Voltron ryhmän taisteluissa.
Kuningas Lotor palasi takaisin henkiin ja otti samalla isänsä Zarkanin kruunun itselleen. Tiedemies Maahox herätti Lotorin henkiin entisen Haggar-noidan taika-aineella ja Lotor on valmiina kostamaan takaisin Voltronille tappionsa. Hän yrittää palauttaa Drule kuningaskunnan takaisin entiseen loistoonsa ja valloittaa maailmankaikkeuden, kun Voltron on poissa tieltä.
Äänirooleissa

| 0 | 1 | 2 |
| --- | --- | --- |
|  Giles Panton  | … |  Komentaja Keith   |
|  Andrew Francis  | … |  Lance   |
|  Ashleigh Ball  | … |  Kuningatar Allura   |
|  Samuel Vincent  | … |  Pidge, kuningas Alfor, sivuäänet   |
|  Ty Olsson  | … |  Hunk   |
|  Vincent Tong  | … |  Daniel   |
|  Doron Bell Jr.  | … |  Vince   |
|  Shannon Chan-Kent  | … |  Larmina   |
|  Ron Halder  | … |  Maahox, Coran   |
|  Mark Hildreth  | … |  Kuningas Lotor   |
|  Gary Chalk  | … |  Wade, Manset   |
|  Tabitha St. Germain  | … |  Komentaja Kala   |
Vüqar Nadirov

Vüqar Nadirov
Vüqar Ərşad oğlu Nadirov (ven. Вуга́р Эрша́дович Нади́ров, Vugar Eršadovitš Nadirov; s. 15. kesäkuuta 1987 Seidli, Azerbaidžanin SNT, Neuvostoliitto, nykyinen Seyidli, Azerbaidžan) on azerbaidžanilainen jalkapalloilija. Hän edustaa Azerbaidžanin valioliigassa pelaavaa Karabahia ja on pelipaikaltaan hyökkääjä.
Muuta

Hänen isänsä kuoli Vuoristo-Karabahin sodassa.
Aiheesta muualla

Kuvia tai muita tiedostoja aiheesta Vüqar Nadirov Wikimedia Commonsissa
Vüqar Nadirov National Football Teams-sivustolla (englanniksi)
Vincenzo Consolo

Vincenzo Consolo vuonna 2010.
Vincenzo Consolo (18. helmikuuta 1933 Sant'Agata di Militello, Italia – 21. tammikuuta 2012) oli italialainen kirjailija.
Consolo asui Milanossa vuodesta 1969 kuolemaansa saakka. Hänen kirjallinen uransa alkoi 1963, mutta laajempaa huomiota hän sai 1976 teoksella Il sorriso dell’ignoto marinaio ja hän sai uransa aikana useita palkintoja.
Teokset (valikoima)

La ferita dell'Aprile 1963
Il sorriso dell'ignoto marinaio 1976
Nottetempo, casa per casa 1992
Palkinnot

Strega-palkinto - 1992
Nino Martoglion kansainvälinen kirjallisuuspalkinto - 1999
William Patrick Callahan

William Patrick Callahan

William Patrick Callahan (s. 17. kesäkuuta 1950 Chicago, Illinois) on yhdysvaltalainen roomalaiskatolinen piispa. Hän kuuluu konventuaaleihin fransiskaaneihin. Hänet vihki papiksi William Edward Cousins 30. huhtikuuta 1977. Hänet nimitettiin Milwaukeen arkkihiippakunnan vihkipiispaksi sekä Laresin titulaaripiispaksi 30. lokakuuta 2007, ja piispaksi vihkiminen seurasi 21. joulukuuta. Pääkonsekraattorina toimi Timothy Michael Dolan, jota avustivat Richard John Sklba ja John Joseph Myers.
Callahan sai 11. kesäkuuta 2010 nimityksen La Crossen piispaksi, jonka virkaan hänet asetettiin 11. elokuuta.
William Paterson

William Paterson, muotokuva vuodelta 1794.
William Paterson (24. joulukuuta 1745 Antrimin kreivikunta, Irlanti – 9. syyskuuta 1806 Albany, New York) oli irlantilaissyntyinen yhdysvaltalainen poliitikko ja tuomari.
Patersonin perhe muutti Irlannista Pennsylvaniaan vuonna 1747 ja asettui myöhemmin New Jerseyhyn. Hän valmistui vuonna 1763 College of New Jerseystä (nyk. Princetonin yliopisto) ja valmistui lakimieheksi 1769. Paterson osallistui 1775–1776 siirtokunnan kongressiin ja 1776 sen perustuslakia säätäneeseen edustajakokoukseen. Vuosina 1776–1783 hän toimi New Jerseyn oikeusministerinä (Attorney General). Vuoden 1787 perustuslaillisessa konventissa Paterson johti New Jerseyn edustajaryhmää, ja hänestä tuli konventissa pienten osavaltioiden johtava puolestapuhuja. Vaihtoehdoksi niin sanotulle Virginian suunnitelmalle hän esitteli New Jerseyn suunnitelmana tai Patersonin suunnitelmana tunnetun ehdotuksen, jonka mukaan liittovaltion kongressissa jokaisella osavaltiolla olisi yksi ääni. Kiista ratkaistiin lopulta kompromissilla, joka yhdisteli molempia suunnitelmia. Patersonilla oli ratkaiseva rooli uuden perustuslain ratifioimisessa New Jerseyssä.
Paterson toimi 1789–1790 senaattorina, 1790–1793 New Jerseyn kuvernöörinä ja vuodesta 1793 Yhdysvaltain korkeimman oikeuden tuomarina. Patersonin kaupunki New Jerseyssä on nimetty hänen mukaansa.
Vladimir Malahov (shakinpelaaja)

| Vladimir Malahov |
| --- | --- |

Henkilötiedot
Koko nimi:  Vladimir Malahov
Syntynyt: 27. marraskuuta 1980 (ikä 43)
Kansalaisuus:   venäläinen
Shakinpelaaja
Titteli:  suurmestari
Elo-luku:  2 717 (tammikuussa 2014) FIDE:n listan sijoitus 32.
Korkein Elo:  2 732 (heinäkuussa 2010)
Vladimir Malahov (ven. Владимир Малахов, s. 27. marraskuuta 1980) on venäläinen shakin suurmestari.
Aiheesta muualla

Vladimir Malahov ChessGames.com-sivustolla (englanniksi)
FIDE-kortti: Vladimir Malahov (englanniksi)
William Penn (amiraali)

| William Penn |
| --- | --- |
 Penn Peter Lelyn maalamana.
Henkilötiedot
Syntynyt: 1621 Bristol
Kuollut: 16. syyskuuta 1670 Walthamstow
Sotilashenkilö
Taistelut ja sodat:  Ensimmäinen Englannin–Hollannin sota, Englannin–Espanjan sota, Toinen Englannin–Hollannin sota
Sotilasarvo:  general at sea
 Nimikirjoitus
William Penn (n. 1621 Bristol – 16. syyskuuta 1670 Walthamstow) oli englantilainen amiraali ja Pennsylvanian perustajan William Pennin isä.
Penn lähti nuorena merille, ja hänestä tuli 1643 laivan kapteeni. Kaksi vuotta myöhemmin hän meni naimisiin Margaret van der Schurenin kanssa. Englannin sisällissodassa hän oli parlamentaristien puolella. Penn lähetettiin 1650 vapauttamaan Välimerellä prinssi Ruprechtia etsivä Robert Blake. Penn toimi alueella Azoreilta Maltalle, mutta ei löytänyt Ruprechtia. Vuodesta 1652 Penn osallistui ensimmäiseen Englannin–Hollannin sotaan Blaken vara-amiraalina. Penn sai 1653 kenraalia vastanneen laivaston sotilasarvon general at sea, ja hänelle myönnettiin palveluksestaan sodassa maita Irlannista.
Pennin alaisuuteen asetettiin syyskuussa 1654 joukko, jonka tarkoituksena oli Englannin–Espanjan sodassa vallata espanjalaisilta maita Länsi-Intiasta ja perustaa tukikohta Englannin laajentumista varten. Maajoukkoja johti Robert Venables. Retkikunta epäonnistui tavoitteissaan, mihin oli osittain syynä Pennin ja Venablesin erimielisyydet. Sairastuttuaan Penn lähti kesäkuussa 1655 takaisin Englantiin. Sekä Penn että Venables joutuivat Englannissa vangiksi Lontoon Toweriin. Penn vapautettiin lokakuussa 1655 anteeksipyyntönsä jälkeen. Hän vetäytyi eläkkeelle tilalleen Irlannin Macroomiin.
Protektoraatin kaaduttua 1659 kenraali George Monck tarjosi Pennille uutta tilaisuutta laivastossa. Hänet valittiin myös vuoden 1660 konventtiparlamenttiin. Penn järjesti laivueen, joka toi valtansa takaisin saaneen kuningas Kaarle II:n toukokuussa 1660 takaisin Englantiin. Penn lyötiin ritariksi kesäkuussa. Hänestä tuli myös Yorkin herttuan (tuleva kuningas Jaakko II) ja uudistetun laivaston tärkeä neuvonantaja. Aktiiviseen palvelukseen Penn palasi toisessa Englannin–Hollannin sodassa. Hän ajautui riitoihin Monckin kanssa, ja hänet pakotettiin eroamaan. Huonontuvan terveytensä takia Penn vetäytyi kokonaan julkisuudesta ja kuoli syyskuussa 1670.
Vännäs

| Vännäs |
| --- | --- |
 Vännäsin rautatieasema vuodelta 1891.
 Vännäs
 Koordinaatit: 63°55′N, 19°45′E 
Valtio:   Ruotsi
Lääni:  Västerbottenin lääni
Maakunta:  Västerbotten
Kunta:  Vännäsin kunta
Pinta-ala:  
 – Maa:  3,28 km²
Väkiluku:  4 118
 – Väestötiheys:  1 255,5 as./km²
 Tilastotiedot koskevat taajamaa ja niiden lähteenä on Statistiska centralbyrån (SCB). Väkiluku ja maapinta-ala ovat ajankohdan 31.12.2010 mukaiset. 
Infobox OKVirheellinen NIMI-arvo: 
Vännäs on samannimisen Vännäsin kunnan keskustaajama. Se sijaitsee Västerbottenin läänissä ja Västerbottenin historiallisessa maakunnassa Pohjois-Ruotsissa. Vuoden 2010 lopussa taajamassa oli 4 118 asukasta.
Vännäs oli 1970-luvun alun kuntauudistukseen asti kauppala.
Vännäsin kauppalan vaakuna
Väestönkehitys

| Vännäsin taajaman väestönkehitys 1960–2010 |
| --- | --- | --- | --- | --- |
| Vuosi |  |  | Asukkaita |  |
| 1960 | 1960 |    | 3 701 | 3 701 |
| 1965 | 1965 |    | 3 808 | 3 808 |
| 1970 | 1970 |    | 4 066 | 4 066 |
| 1975 | 1975 |    | 3 876 | 3 876 |
| 1980 | 1980 |    | 3 805 | 3 805 |
| 1990 | 1990 |    | 3 791 | 3 791 |
| 1995 | 1995 |    | 4 445 | 4 445 |
| 2000 | 2000 |    | 4 194 | 4 194 |
| 2005 | 2005 |    | 4 100 | 4 100 |
| 2010 | 2010 |    | 4 118 | 4 118 |
Lähde: Statistiska centralbyrån (SCB).
Aiheesta muualla

Wikimedia Commonsissa on kuvia tai muita tiedostoja aiheesta .
Västerbottenin läänin kuntien keskustaajamat